Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 769

4. Több helyen megjelenik az iskolán kívüli tevékenység. Ezek az adott tartalom feldolgozásán túl új élményeket, inspirációkat jelentenek. A pedagógus tevékenysége a hagyományos ismeretátadó, számonkérő szerepén túl új elemekkel bővül: Tanulásszervező: Megteremti a helyzetet, melyben tanulni lehet. Biztosítja az ismeretek megszerzésének tárgyi és (esetleg meghívott vendég személyében) személyi feltételeit, megszervezi a diákok tevékenységét. Inspiráló: Támogatja a diákok kezdeményezéseit, lehetőséget biztosít kreativitásuk kibontakoztatására. Teret, eszközöket, ötleteket mutat fel, melyek mentén a gyerekek aktivitása elindul, vagy új irányokat vesz. A diákok újszerű tevékenységei: – A tanulás megszokottól eltérő formáit gyakorolhatják. Fontos, hogy a tevékenységekben központi szerepet kap kezdeményező-és kísérletező készségük, önállóságuk, kreativitásuk. – Tevékenységüket folyamatosan dokumentálják és ebből a dokumentációból minden diáknak az év végére összeáll egy album, dokumentum gyűjtemény, mely tartalmazza munkáit. Ennek időről időre való áttekintése segít tudatosítani, mivel is foglalkozott, mit is tanult az adott időszakban. AZ EPOCHÁK SZERVEZÉSI ELVEI: Tér-idő kapcsolatok

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes